stanford-oval/wikipedia huggingface dataset:
Greyn anatomia
Rakkauden anatomia

21. helmikuuta 2007 The Wall Street Journal raportoi, että ABC alkaa tehdä Greyn anatomialle spin-off-sarjaa, jonka päähenkilö olisi Addison Montgomery (Kate Walsh). 3. toukokuuta 2007 esitettiin Greyn anatomian kaksituntinen Tämän elämän toinen puoli -niminen jakso, joka toimi pilottijaksona tulevalle spin-offille. ABC valitsi virallisesti Rakkauden anatomian alkavan syksyllä 2007 ABC:n keskiviikkoilloissa. Suomessa sarjaa alettiin esittää alkutalvesta 2008.
Näyttelijät ja hahmot

| Värien merkitykset |
| --- | --- |
Päähenkilö: Musta
Ei esiintymisiä: Valkoinen
Vieraileva: Harmaa
Näyttelijät ja hahmot > Päähenkilöt

| Näyttelijä | Roolihahmo | Esiintyy> 1 | Esiintyy> 2 | Esiintyy> 3 | Esiintyy> 4 | Esiintyy> 5 | Esiintyy> 6 | Esiintyy> 7 | Esiintyy> 8 | Esiintyy> 9 | Esiintyy> 10 | Esiintyy> 11 | Esiintyy> 12 | Esiintyy> 13 | Esiintyy> 14 | Esiintyy> 15 | Esiintyy> 16 | Esiintyy> 17 | Esiintyy> 18 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Ellen Pompeo | Meredith Grey |  |  |  |  |  |  |  |  |  |  |  |  |  |  |  |  |  |  |
| Sandra Oh | Cristina Yang |  |  |  |  |  |  |  |  |  |  |  |  |  |  |  |  |  |  |
| Justin Chambers | Alex Karev |  |  |  |  |  |  |  |  |  |  |  |  |  |  |  |  |  |  |
| Patrick Dempsey | Derek Shepherd |  |  |  |  |  |  |  |  |  |  |  |  |  |  |  |  |  |  |
| Chandra Wilson | Miranda Bailey |  |  |  |  |  |  |  |  |  |  |  |  |  |  |  |  |  |  |
| James Pickens, Jr. | Richard Webber |  |  |  |  |  |  |  |  |  |  |  |  |  |  |  |  |  |  |
| Sara Ramírez | Callie Torres |  |  |  |  |  |  |  |  |  |  |  |  |  |  |  |  |  |  |
| Kevin McKidd | Owen Hunt |  |  |  |  |  |  |  |  |  |  |  |  |  |  |  |  |  |  |
| Jessica Capshaw | Arizona Robbins |  |  |  |  |  |  |  |  |  |  |  |  |  |  |  |  |  |  |
| Jesse Williams | Jackson Avery |  |  |  |  |  |  |  |  |  |  |  |  |  |  |  |  |  |  |
| Sarah Drew | April Kepner |  |  |  |  |  |  |  |  |  |  |  |  |  |  |  |  |  |  |
| Camilla Luddington | Jo Wilson |  |  |  |  |  |  |  |  |  |  |  |  |  |  |  |  |  |  |
| Gaius Charles | Shane Ross |  |  |  |  |  |  |  |  |  |  |  |  |  |  |  |  |  |  |
| Jerrika Hinton | Stephanie Edwards |  |  |  |  |  |  |  |  |  |  |  |  |  |  |  |  |  |  |
| Tessa Ferrer | Leah Murphy |  |  |  |  |  |  |  |  |  |  |  |  |  |  |  |  |  |  |
| Kelly McCreary | Maggie Pierce |  |  |  |  |  |  |  |  |  |  |  |  |  |  |  |  |  |  |
| Caterina Scorsone | Amelia Shepherd |  |  |  |  |  |  |  |  |  |  |  |  |  |  |  |  |  |  |
| Jason George | Ben Warren |  |  |  |  |  |  |  |  |  |  |  |  |  |  |  |  |  |  |
| Giacomo Gianniotti | Andrew DeLuca |  |  |  |  |  |  |  |  |  |  |  |  |  |  |  |  |  |  |
| Jake Borelli | Levi Schmitt |  |  |  |  |  |  |  |  |  |  |  |  |  |  |  |  |  |  |
| Chris Carmack | Atticus Lincoln |  |  |  |  |  |  |  |  |  |  |  |  |  |  |  |  |  |  |
| Greg Germann | Tom Koracick |  |  |  |  |  |  |  |  |  |  |  |  |  |  |  |  |  |  |
| Anthony Hill | Winston Ndugu |  |  |  |  |  |  |  |  |  |  |  |  |  |  |  |  |  |  |
Sarjasta poistumiset > Isaiah Washington

Kolmannen tuotantokauden alkaessa lokakuussa 2006 levisivät juorut siitä, että Isaiah Washington ja Patrick Dempsey olivat riidelleet sarjan kuvauksissa, jonka aikana Washington kutsui T.R. Knightia ”hintiksi”. Washington myönsi käyttäneensä sanaa, mutta kielsi sen, että hän olisi suunnannut sen Knightille, joka ei ollut paikalla välikohtauksen aikana. Knight ei ollut kohun alkaessa tullut kaapista julkisesti, mutta tuli kaapista julkisesti myöhemmin. Washington toisti sanan myös toimittajille Golden Globes-gaalassa 2007. Hän pyysi anteeksi julkisesti sanan käyttöä ja kertoi katuvansa sitä. Siitä huolimatta ABC julkisti 7. kesäkuuta 2007, että he eivät aio uudistaa Washingtonin sopimusta. Washington on sanonut, ettei ole potkuistaan vihainen vaan ”surullinen” ja tekisi heti pyydettäessä vierasesiintymisen sarjassa.
Washingtonin kuvaa käytettiin sarjan jakson Säädyllistä käytöstä mainonnassa 9. toukokuuta 2008. Jakson ilmestyttyä Washingtonin lakimies otti yhteyttä ABC:hen ja SAG:iin ja kertoi, ettei heillä ole oikeutta käyttää kuvaa. Riita päättyi rahalliseen korvaukseen.
Washington vierailee sarjan kymmenennellä kaudella.
Sarjasta poistumiset > Brooke Smith

3. marraskuuta 2008 kerrottiin, että Erica Hahn poistuu sarjasta 6. marraskuuta esitettävässä jaksossa. Smith kertoi, että tämä tuli yllätyksenä hänelle ja muille sarjan näyttelijöille. Tiedon julkistamisen jälkeen alkoivat väitteet siitä, että Smith sai potkut sarjasta, koska Hahn oli lesbo. Väitteet herättivät kysymyksiä siitä, miten hahmon poistuminen vaikuttaisi Sara Ramírezin esittämään Callie Torresiin. Lähteen tiedolle kerrottiin tulleen ohjelman sisältä. Shonda Rhimes vastasi väitteisiin kertoen, että syynä päätökselle oli se, etteivät he kokeneet, että hahmon "taika ja kemia" riittäisi pitkällä tähtäimellä. Hän kertoi samalla, että Erican ja Callien suhde tulee vaikuttamaan Callieen ja hahmon juonikuvioihin.
Sarjasta poistumiset > T.R. Knight

Kesäkuussa 2009 ilmoitettiin, ettei T. R. Knightin esittämä George O´Malley palaa sarjan seuraavalle kaudelle. Knight halusi itse poistua sarjasta. Hän kertoi olleensa tyytymätön hahmonsa tekoihin, joka sai hänet ymmärtämään, että sarjasta lähteminen oli hänelle paras vaihtoehto.
27. toukokuuta 2009 E! Onlinen Marc Malkin raportoi, että T.R. Knight ei palaa Greyn anatomian kuudennelle kaudelle. Knightin raportoitu tyytymättömyys hahmonsa ruutuajan ja kehityksen välillä johti sopimuksen päättymiseen joulukuussa 2008. Kun Eric Danelta, joka näyttelee Tri. Mark Sloania, kysyttiin Knightin mahdollisesta lähdöstä, hän vastasi ”En tiedä kuinka totta se on, mutta jos on, se olisi suunnaton menetys.” Rhimes kertoi Georgen vähäisen ruutuajan viidennellä kaudella olleen harkittua, ettei sarjan katsojat kokisi niin suurta šokkia hahmon poistuessa ja kehui Knightia ”äärettömän lahjakkaaksi näyttelijäksi”. 17. kesäkuuta 2009 julkistettiin virallisesti, että Knightin sopimus on purettu.
Sarjasta poistumiset > Katherine Heigl

Keväällä 2010 kerrottiin, ettei Heigl palaisi enää sarjaan, jolloin 21. tammikuuta 2010 nähty jakso jäi Izzien viimeiseksi esiintymiseksi sarjassa. Heigl vahvisti sarjasta poistumisensa virallisesti 24. maaliskuuta 2010, sanoen haluavansa viettää enemmän aikaa perheensä kanssa. Keväällä 2012 Heigl ilmoitti haluavansa palata takaisin sarjaan.
Tuotantokaudet > Ensimmäinen tuotantokausi: 2005

Ensimmäinen tuotantokausi alkoi Yhdysvalloissa 27. maaliskuuta 2005 ja jatkui 22. maaliskuuta 2005 saakka. Kauden suunniteltiin sisältävän 14 jaksoa, mutta televisioverkko lyhensi kauden vain yhdeksään jaksoon ja siirsi loput jaksot seuraavaan kauteen. Kausi alkaa Meredithin aloittaessa kirurgian harjoittelujaksonsa Seattle Gracen sairaalassa ja keskittyy hänen ensimmäisiin viikkoihinsa harjoittelijana, johon kuuluu Miranda Baileyn valvonnan alla harjoittelu, Meredithin ja Derekin tuore suhde sekä Meredithin äidin Alzheimerin tauti. Juoni sisältää myös Burken kilpailun Derekin kanssa ja Burken ja Cristinan seksisuhteen, Izzien yritykset onnistua lääkärinä ja piilottaa menneisyytensä, Georgen ihastuksen Meredithiin ja suhteensa Oliviaan sekä paljastukset Richardin menneisyydestä. Kausi loppuu Derekin vaimon, Addisonin paluuseen.
Tuotantokaudet > Toinen tuotantokausi: 2005–2006

Toinen tuotantokausi alkoi Yhdysvalloissa 25. syyskuuta 2005 ja päättyi 14 toukokuuta 2006. Kauteen kuului yhteensä 27 jaksoa. Jakso Bring The Pain oli alun perin suunniteltu kauden päätösjaksoksi. Kausi keskittyy Meredithin ja Derekin suhteeseen, joka tuli yllättävään päätökseen ensimmäisen kauden lopussa, kun paljastui että Derek on naimisissa. Izzie ja Alex aloittavat suhteen, joka kuitenkin päättyy pian Izzien rakastuessa sydänsiirtoa odottavaan potilaaseen, Denny Duquetteen. Bailey tulee raskaaksi ja hänen henkilökohtaisesta elämästään paljastetaan lisää.
Tuotantokaudet > Kolmas tuotantokausi: 2006–2007

Greyn anatomian kolmas kausi alkoi 21. syyskuuta 2006 ja päättyi 17. maaliskuuta 2007. Kausi keskittyy Izziehen tämän menetettyä Dennyn, Meredithin valintaan Derekin ja uuden poikaystävänsä Finnin välillä, Burken ampumavamman seurauksiin ja uuden kirurgiapuolen päällikön valintaan. Kauden lopussa Burke peruu häänsä Cristinan kanssa, Webber pysyi kirurgian päällikkönä, Callie nimitettiin erikoistuvien kirurgien päälliköksi ja George sai tietää reputtaneensa harjoittelunpäättökokeen. Derekin ja Meredithin suhde sekä Callie-George-Izzie -kolmiodraamaa eivät ratkenneet. Addison päättää aloittaa uuden elämän Los Angelesissa ja siirtyy spin-offsarja Rakkauden anatomiaan.
Tuotantokaudet > Neljäs tuotantokausi: 2007–2008

Greyn anatomian neljäs kausi alkoi 27. syyskuuta 2007. Erica Hahn korvaa Burken sairaalan kardiologina. Chyler Leigh vierailee kauden kahdessa viimeisessä jaksossa Lexie Greynä, uutena harjoittelijana ja Meredithin siskopuolena. Lauren Stamile näyttelee sairaanhoitajaa nimeltä Rose, johon Derek ihastuu. Kauden viimeisessä jaksossa lähes kaikki sarjan parit jakavat suudelman: Derek ja Meredith, George ja Lexie, Richard ja Adele, Alex ja Izzie sekä Erica ja Callie.
Tuotantokaudet > Viides tuotantokausi: 2008–2009

Katherine Heiglin kerrotaan jäävän sarjaan ja Kevin McKiddin, Jessica Capshawn sekä Melissa Georgen lisäyksestä näyttelijäkokoonpanoon. Marraskuussa 2008 ilmoitettiin, että Brooke Smithin hahmo kirjoitetaan ulos sarjasta.
Kausi keskittyi Mark Sloanin vakavaan suhteeseen Lexie Greyn kanssa, Meredithin äidin muistiinpanojen löytymiseen, Lexien ja muiden harjoittelijoiden suorittaessa leikkauksia toisilleen, Meredithin vanhan ystävän Sadien paluuseen, Denny Duquetten uudelleen esiintymiseen ja Izzien sairauteen.
Tuotantokaudet > Kuudes tuotantokausi: 2009–2010

Kuudes kausi esittelee useita uusia erikoistuvia kirurgeja, jotka liittyvät Seattle Gracen henkilökuntaan kun Mercy West ja Seattle Grace yhdistyvät. Erikoistuviin kirurgeihin kuuluu muun muassa Nora Zehetner tri Reed Adamsonina, Jesse Williams tri Jackson Averyna, jonka isoisä on kuuluisa kirurgi Harper Avery; Robert Baker tri Charles Percyna, jota lähes kaikki vihaavat; sekä Sarah Drew tri April Kepnerina, joka sai potkut kauden kuudennessa jaksossa ja uudelleen palkattiin kolmannessatoista jaksossa. Kim Raver liittyi näyttelijäkokoonpanoon marraskuussa 2009 tri Teddy Altmanina, kardiologina ja Irakin sodan veteraanina joka palveli sodassa tri Owen Huntin kanssa. Izzie Stevens ei enää palaa sarjaan. Demi Lovato ja Mandy Moore vierailevat kaudella.
Tuotantokaudet > Seitsemäs tuotantokausi: 2010–2011

Sekä Jesse Williams että Sarah Drew, jotka esittävät tri Jackson Averya ja tri April Kepneria ylennettiin sarjan vakiohahmoiksi. James Tupper valittiin näyttelemään tri Andrew Perkins nimistä traumapsykiatria, vähintään kahteen jaksoon. April Kepner ja Jackson Avery muuttavat Derekin ja Meredithin kotiin ja Rakkauden anatomian uusin hahmo, Amelia Shepherd (Caterina Scorsone) vierailee kauden kolmannessa jaksossa.
Tuotantokaudet > Kahdeksas tuotantokausi: 2011–2012

Kausi päättyy lento-onnettomuteen jossa Lexie kuolee Markin katsellessa ja pitäessä häntä kädestä.
Tuotantokaudet > Yhdeksäs tuotantokausi: 2012–2013

ABC tiedotti 11. toukokuuta 2012 sarjan päätähtien Ellen Pompeon, Patrick Dempseyn, Sandra Ohn, Justin Chambersin, James Pickens Jr.:n ja Chandra Wilsonin allekirjoittaneen sopimuksen yhdeksänteen kauteen. Myös sarjasta pari vuotta sitten lähtenyt Katherine Heigl on kertonut haluavansa palata takaisin sarjaan. Mark Sloania esittävä Eric Dane jätti sarjan ja hänen roolihahmonsa Mark kuoli lento-onnettomuudessa saamiinsa vammoihin. Chyler Leigh ja Kim Raver eivät palaa yhdeksännelle kaudelle.
Tuotantokaudet > Kymmenes tuotantokausi: 2013–2014

Sandra Ohn esittämä Cristina Yang poistuu kauden lopussa sarjasta. Isaiah Washingtonin esittämä Preston Burke vierailee kymmenennellä kaudella. Kaudella nähdään myös Rakkauden anatomiasta tuttu Amelia Shepherd (Caterina Scorsone) sekä sarjaan täysin uutena hahmona tullut Meredith Greyn siskopuoli, Margaret "Maggie" Pierce (Kelly McCreary).
Tuotantokaudet > Yhdestoista tuotantokausi: 2014–2015

Patrick Dempseyn esittämä Derek Shepherd poistuu sarjasta. Caterina Scorsonen esittämä Amelia Shepherd ja Kelly McCrearyn esittämä Maggie Pierce ylennetään sarjan vakihahmoiksi.
Tuotantokaudet > Kahdestoista tuotantokausi: 2015-2016

Sara Ramírezin esittämä Callie Torres poistuu sarjasta kauden viimeisessä jaksossa. Martin Hendersonin esittämä Nathan Riggs esiintyy sarjassa ensimmäisen kerran. Hahmo siirtyy välittömästi vakihahmoksi.
Tuotantokaudet > Kolmastoista tuotantokausi: 2016-2017

Marika Dominczykin esittämä Eliza Minnick esiintyy tällä kaudella. Jerrika Hintonin esittämä Stephanie Edwards poistuu sarjasta kauden viimeisessä jaksossa.
Tuotantokaudet > Neljästoista tuotantokausi: 2017-2018

Jason Georgen esittämä Ben Warren siirtyy paloasemaan keskittyvään Station 19 spin-off-sarjaan. Kaudella sarjasta poistuu 3 hahmoa, Sarah Drewn esittämä April Kepner, Jessica Capshawn esittämä Arizona Robbins ja Martin Hendersonin Nathan Riggs.
Tuotantokaudet > Viidestoista tuotantokausi: 2018-2019

Kim Raverin esittämä Teddy Altman ylennetään vakihahmoksi.
Tuotantokaudet > Kuudestoista tuotantokausi: 2019-2020

Justin Chambersin esittämä Alex Karev poistuu sarjasta. Sarjaan saapuu uutena hahmona Richard Floodin esittämä Cormac Hayes.
Tuotantokaudet > Seitsemästoista tuotantokausi: 2020-2021

Sarjassa vierailevat kauden aikana Patrick Dempseyn, T. R. Knightin, Chyler Leighn ja Eric Danen hahmot. Sarjasta poistuvat Greg Germann, Jesse Williams ja Giacomo Gianniotti. Kausi keskittyy Grey Sloan Memorialin arkeen koronaviruspandemian aikana.
Tuotantokaudet > Kahdeksastoista tuotantokausi: 2021-2022

Kate Walshin esittämä Addison Montgomery vierailee sarjassa. Sarjan uusia hahmoja ovat Peter Gallagherin esittämä Alan Hamilton ja E.R. Fightmasterin esittämä Kai Bartley.
Katsojamäärät

Katsojamäärät perustuen kaikkien kauden jaksojen keskiarvoon.
| Kausi | Esitetty (Yhdysvallat) | Televisiokausi | # | Katsojia (miljoonissa) | Lähde |
| --- | --- | --- | --- | --- | --- |
| 1 | 27. toukokuuta 2005 – 22. toukokuuta 2005 | 2004–2005 | #9 | 18.46 |  |
| 2 | 25. syyskuuta 2005 – 15. toukokuuta 2006 | 2005–2006 | #5 | 19.44 |  |
| 3 | 21. syyskuuta 2006 – 17. toukokuuta 2007 | 2006–2007 | #8 | 19.22 |  |
| 4 | 27. syyskuuta 2007 – 22. toukokuuta 2008 | 2007–2008 | #10 | 15.92 |  |
| 5 | 25. syyskuuta 2008 – 14. toukokuuta 2009 | 2008–2009 | #12 | 14.52 |  |
| 6 | 24. syyskuuta 2009 – 20. toukokuuta 2010 | 2009–2010 | #12 | 13.83 |  |
| 7 | 23. syyskuuta 2010 – 19. toukokuuta 2011 | 2010–2011 | #31 | 11.41 |  |
| 8 | 22. syyskuuta 2010 – 17. toukokuuta 2011 | 2011–2012 | TBA | TBA |  |
Palkinnot

2005
Golden Globe-palkinto
Paras naissivuosa sarjassa, minisarjassa, televisioelokuvassa (Sandra Oh)
Writers Guilg of America Award -palkinto
Paras uusi sarja
2006
Primetime Emmy -palkinto
Paras näyttelijäkokoonpano draamasarjassa
Golden Globe -palkinto
Paras draamasarja
Screen Actors Guild Awards -palkinto
Paras naisnäyttelijä draamasarjassa (Sandra Oh)
NAACP Image Award -palkinto
Paras draamasarja
NAACP Image Award -palkinto
Paras miesnäyttelijä draamasarjassa (Isaiah Washington)
Peoples Choise Award -palkinto
Paras draamasarja
Peoples Choise Award -palkinto
Paras miesnäyttelijä (Patrick Dempsey)
2007
Primetime Emmy -palkinto
Paras naissivuosa draamasarjassa (Katherine Heigl)
Screen Actros Guild Awards -palkinto
Paras näyttelijäkokoonpano draamasarjassa
NAACP Image Award -palkinto
Paras draamasarja
Screen Actors Guild Awards -palkinto
Paras naisnäyttelijä draamasarjassa (Chandra Wilson)
NAACP Image Award -palkinto
Paras miesnäyttelijä draamasarjassa (Isaiah Washington)
NAACP Image Award -palkinto
Paras naissivuosa draamasarjassa (Chandra Wilson)
Peoples Choise Award -palkinto
Paras miesnäyttelijä (Patrick Dempsey)
Peoples Choise Award -palkinto
Paras naistelevisiotähti (Katherine Heigl)
Peoples Choise Award -palkinto
Paras kohtausten varastaja naistähti (Chandra Wilson)
Satellite Award -palkinto
Paras naisnäyttelijä draamasarjassa (Ellen Pompeo)
2008
NAACP Image Award -palkinto
Paras draamasarja
NAACP
Paras naissivuosa draamasarjassa (Chandra Wilson)
2009
NAACP Image Award -palkinto
Paras draamasarja
NAACP Image Award -palkinto
Paras naisnäyttelijä draamasarjassa (Chandra Wilson)
Peoples Choise Award -palkinto
Paras naisnäyttelijä (Katherine Heigl)
2010
NAACP Image Award -palkinto
Paras ohjaus draamasarjassa (Chandra Wilson)
NAACP Image Award -palkinto
Paras käsikirjoitus draamasarjassa (Shonda Rhimes)
Aiheesta muualla

Wikimedia Commonsissa on kuvia tai muita tiedostoja aiheesta .
Ohjelman suomalaiset sivut (Arkistoitu – Internet Archive)
Ohjelman viralliset sivut(englanniksi)
WikiQuotes/Greyn anatomia
Greyn anatomia
| --- | --- |
Hahmot:: Meredith Grey (Ellen Pompeo) | Derek Shepherd (Patrick Dempsey) | Cristina Yang (Sandra Oh) | Alex Karev (Justin Chambers) | George O'Malley (T.R. Knight) | Izzie Stevens (Katherine Heigl) | Preston Burke (Isaiah Washington) | Miranda Bailey (Chandra Wilson) | Richard Webber (James Pickens, Jr.) | Addison Montgomery (Kate Walsh) | Denny Duquette (Jeffrey Dean Morgan) | Mark Sloan (Eric Dane) | Callie Torres (Sara Ramirez) | Erica Hahn (Brooke Smith) | Lexie Grey (Chyler Leigh) | Owen Hunt (Kevin McKidd) | Arizona Robbins (Jessica Capshaw) | April Kepner (Sarah Drew) | Jackson Avery (Jesse Williams) | Teddy Altman (Kim Raver)
Muuta:: Jaksot | Rakkauden anatomia | Shonda Rhimes
Charles Darwin -yliopisto

| Charles Darwin -yliopisto> Charles Darwin University |
| --- | --- |

Perustettu:  2003
Tyyppi:  julkinen
Rehtori:  Paul Henderson
Henkilökunta:  347
Opiskelijoita:  7857
Sijainti:   Darwin, Pohjoisterritorio  Australia
Sivusto:  https://www.cdu.edu.au/
Charles Darwin -yliopisto on australialainen vuonna 2004 perustettu yliopisto, joka perustettiin yhdistämällä kaksi Pohjoisterritorion yliopistoa. Opiskelijoita yliopistolla on 7857 ja henkilökuntaa 347.
Vuodesta 2019 lähtien yliopiston rehtorina on toiminut entinen Paul Henderson, joka on aikaisemmin toiminut mm. Pohjoisterritorion pääministerinä.
Käännös suomeksi
Arttu Wiskari

| Arttu Wiskari |
| --- | --- |
 Arttu Wiskari Helsingin Musiikkimessuilla 2011.
Henkilötiedot
Syntynyt: 16. syyskuuta 1984 (ikä 40) Espoo
Ammatti:  laulaja-lauluntekijä sanoittaja
Muusikko
Laulukielet:  suomi aiemmin myös englanti
Aktiivisena:  2006–
Tyylilajit:  Iskelmä blues pop rock
Levy-yhtiöt:  Mökkitie Records
Aiheesta muualla
www.arttuwiskari.com
  [ Muokkaa Wikidatassa ] [ ohje ]  
Arttu-Pekka Aleksi Wiskari (s. 16. syyskuuta 1984 Espoo) on suomalainen laulaja-lauluntekijä ja ääninäyttelijä. Hänen läpimurtosinglensä oli kesällä 2010 julkaistu ”Mökkitie”.
Ennen kaupallista menestystä Wiskari esiintyi yhtyeissä Albron Blues Bulevardi ja The Lucky Street Band. Hänen nykyisen vuonna 2008 perustetun yhtyeensä toinen jäsen on Janne Rintala. Sittemmin yhtyeeseen on liittynyt myös Mikko Vehmala. Yhtyeessä soittavat lisäksi Marko Jansson ja Toni Porthén. Festivaalitapahtumissa lavalla on myös taustalaulajia, saksofonisti ja viulisti. Toisinaan Wiskari ja Rintala esiintyvät duona, jolloin Rintala soittaa pianoa.
Musiikin tekemisen ohella Wiskari on näytellyt suomalaisissa indie-elokuvissa. Hän on näytellyt Miika Ullakon ohjaamissa elokuvissa Graffiti meissä (2006) ja Mitä meistä tuli (2009). Jälkimmäisen elokuvan soundtrack sisältää muun muassa Wiskarin ja Rintalan tilaustyönä tekemiä kappaleita. Wiskari oli myös pääosassa vuonna 2018 ensi-iltansa saaneessa Supermarsu-elokuvassa. Wiskari on myös ääninäytellyt muun muassa mestari Mantiksen roolin elokuvissa Kung Fu Panda ja Kung Fu Panda 2 ja Kung Fu Panda 3. Vielä vuonna 2011 Wiskari oli myös töissä RTV-Yhtymän rautakaupassa, mutta on sittemmin luopunut tästä työstä esiintymiskiireiden vuoksi. Lokakuussa 2010 Wiskari perusti oman yrityksen nimeltä AW-Groove, jonka toiminta keskittyy hoitamaan hänen asioitaan musiikin saralla.
Elokuussa 2019 Wiskari avasi Wiskarila-nimisen ravintolan Espoon Kivenlahdessa, joka ajautui konkurssiin elokuussa 2024.
Elämä ja ura > Yksityiselämä

Wiskari syntyi 16. syyskuuta 1984 Espoossa. Lapsuutensa hän vietti Espoon Haukilahdessa ja on asunut Espoossa koko ikänsä. Nuorena hän pelasi jalkapalloa ja jääkiekkoa, jossa hän eteni A-junioreihin saakka. Varusmiespalveluksen Wiskari suoritti soittokunnassa.
Wiskari kävi musiikkiluokkaa kolmannelta yhdeksänteen luokkaan asti. Hän soitti viulua kahdeksasluokkalaiseksi asti, kunnes soittimeksi vaihtui basso. Hän alkoi laulaa lukioikäisenä.
Wiskarin isä on tietokirjailija ja yrityskonsultti Juha Wiskari.
Wiskari on naimisissa Pauliina Wiskarin (o.s. Hyöki) kanssa. Heillä on kaksi lasta.
Elämä ja ura > 2012–2013

20. tammikuuta järjestetyssä Emma-gaalassa Wiskari oli ehdolla neljässä eri kategoriassa. Kategoriat olivat Vuoden biisi (”Tuntematon potilas”), Vuoden miessolisti, Vuoden tulokas sekä Yleisöäänestys: vuoden kotimainen artisti. Wiskari jäi gaalassa palkinnoitta.
Radioasema Iskelmän 12. helmikuuta järjestämässä Iskelmä Gaalassa Wiskari oli ehdolla seuraavissa kategorioissa Vuoden miesartisti ja Vuoden tulokas. ”Tuntematon potilas” oli lisäksi ehdolla Vuoden Iskelmäksi. Wiskari valittiin vuoden tulokkaaksi.
Keväällä 2012 Wiskari osallistui muutaman muun suomalaisartistin kanssa Vanhuus rokkaa -hyväntekeväisyyskonserttikiertueelle, jolla tuettiin seniori- ja vanhustyötä. Hän oli yksi 15. toukokuuta Tampere-talossa järjestetyn SOS-Lapsikylän 50-vuotisjuhlakonsertin esiintyjistä.
Wiskarin toinen albumi ilmestyi alkuvuodesta 2013. Samana vuonna hän osallistui leikkimieliseen Top Gear Live -stunttikisaan Helsingin Messukeskuksessa. Toiselta albumilta julkaistiin single ”Ikuisesti kahdestaan”. Arttu Wiskari osallistui vuonna 2013 Dancing on Ice -ohjelmaan sijoittuen siinä toiseksi.
Elämä ja ura > 2014–2017

Wiskari alkoi kirjoittaa blogia 4. heinäkuuta 2014 suomalaisessa Blogbook-verkkoportaalissa. Kuuden artikkelin jälkeen blogi hiljeni. Arttu Wiskari oli yksi kolmesta tähtivalmentajasta The Voice Kidsin toisella tuotantokaudella, joka esitettiin televisiossa syksyllä 2014.
Arttu Wiskarin kolmas albumi Sirpaleet julkaistiin lokakuussa 2014. Albumilta julkaistiin kaksi singleä, ”Avaimet käteen” sekä ”Sirpa”, jonka musiikkivideota on katsottu YouTubessa yli 13 miljoonaa kertaa.
Syksyllä 2016 Wiskari esiintyi televisiosarjassa Tähdet, tähdet. Neljäs albumi IV julkaistiin marraskuussa 2016.
Wiskari ilmoitti joulukuussa 2016 saaneensa elokuvaroolin vuoden 2018 talvella ensi-iltansa saavan Joona Tenan ohjaamassa ja tuotantoyhtiö Yellow Film & TV:n tuottamassa Supermarsu-nimisessä lastenelokuvassa. Hän näyttelee elokuvassa pääroolihahmon isäpuolta.
Elämä ja ura > 2018–

Keväällä 2018 Wiskari osallistui Vain elämää -televisiosarjan kahdeksannelle tuotantokaudelle. 9. marraskuuta 2018 julkaistiin single ”Suomen muotoisen pilven alla”. Siitä tuli vuoden 2019 soitetuin radiohitti.
Helmikuussa 2019 Yle Areena julkaisi sarjan Unelmia ja studiohommia, jossa seurataan Wiskarin ja hänen ystäviensä perustaman Mökkitie Records -levy-yhtiön toimintaa. Lokakuussa 2019 Wiskari kertoi aikovansa julkaista uuden albumin ja jäävänsä vuoden 2020 jälkeen keikkailutauolle.
10. huhtikuuta 2020 Wiskari julkaisi ”Tässäkö tää oli?” -kappaleen. Kappaleella on mukana Leavings-Orkesteri. Hänen tuoreimman albuminsa nimikkokappale ”Suomen muotoisen pilven alla” on ylittänyt Spotifyssa tuplaplatinarajan. Wiskari aloittaa 7. syyskuuta 2022 konserttikiertueensa Suomen muotoinen kiertue. Kiertue kulkee ympäri Suomea Helsingistä Kajaaniin ja päättyy Espooseen lauantaina 15. lokakuuta.
1. heinäkuuta 2022 Wiskari julkaisi ”Elämän kova koulu” -nimisen kappaleen musiikkivideona.